แฟนขอมีอะไรด้วยวันที่ 16 กค.ตอนแรกแฟนแค่ถูๆข้างนอกแปปเดียว แล้วหลังจากนั้นแฟนก็สอดใส่แต่ใส่ถุง แต่สอดใส่ไม่ถึงนาทีก็เอาออก และแฟนไม่เสร็จกิจ หลังจากนั้นก็ซื้อยาคุมฉุกเฉินมากิน เย็นวันที่ 17 กค.โดยกินเม็ดแรก และ 12ชม.ต่อมาก็กินเม็ดที่สองตาม พอกินแล้วมีอาการปวดท้องน้อย เหนื่อย แต่ไม่มีเลือดออก คราวนี้ผ่านไป1อาทิตย์ รอบเดือนจะมาช่วง 26-28 ของทุกเดือน แต่เดือนนี้ยังไม่มา เลยลองซื้อที่ตรวจครรภ์มาตรวจ ก็ขึ้นขีดเดียว แต่ที่งงคือ ทำไมรอบเดือนยังไม่มา อีกนานไหมกว่ารอบเดือนจะมา ตอนนี้เครียดมาก
สวัสดีครับ -จากเหตุการณ์ที่เล่ามานั้น การมีเพศสัมพันธ์มีการใช้ถุงยาอนามัยในการป้องกัน ซึ่ง หากใช้อย่างถูกวิธีมีประสิทธิมากกว่า97เปอร์เซนต์ในการป้อกงันการตั้งครรภ์ครับ นอกจากนี้ก็มีการรับประมานยาคุมกำเนิดฉุกเฉินด้วย ดังนั้นโอกาสตั้งครรภ์ก็น้อยมากครับ-อย่างไรก็ตามยาคุมกำเนิดฉุกเฉินอาจทำให้เกิดภาวะต่างๆต่อไปนี้ได้ เช่น ปวดท้อง ปวดหัว ปวดหน้าอก ประจำเดือนมาผิดปกติหรือมีเลือดไหลก่อนถึงรอบประจำเดือน เป็นต้น ซึ่งอาจเป็นเหตุทำให้ประจำเดือนยังไม่มาได้ครับ- นอกจากนั้นการใช้ยาคุมกำเนิดฉุกเฉินไม่ควรใช้บ่อยๆเพราะประสิทธิภาพไม่ดีนัก ไม่สามารถป้องกันการตั้งครรภ์ได้ร้อยเปอร์เซนต์ รวมถึงไม่สามารถป้องกันได้อย่างต่อเนื่อง- อ่านเพิ่มเติมเรื่องยาคุมฉุกเฉิน ได้ที่นี่ครับยาคุมฉุกเฉิน